ДУА «Моладаўская сярэдняя школа» Іванаўскага раёна

Свята абуджэння прыроды, свята Сонца і надзей…

Галёта Зоя Сяргееўна,

настаўнік пачатковых класаў

ДУА “Моладаўская сярэдняя школа”

Іванаўскага раёна

аг.Моладава, вул.Новая,3

к.т. (33) 383-68-93

2019 г.

**Свята абуджэння прыроды, свята Сонца і надзей…**

**Мэта:** выхаванне любові да роднай прыроды праз фальклор.

**Задачы**: пазнаёміць вучняў са звычаем беларусаў “запрасіць” вясну; фарміраваць пазнаваўчыя інтарэсы ; развіваць індывідуальныя здольнасці вучняў; пашырыць кругагляд вучняў.

**Абсталяванне:** беларускія касцюмы, куфэрак, гуказапіс спеваў птушак, венікі-дзеркачы, кардон.

**Ход мерапрыемства**

 ***Вядучы***: жыццё народа ў далёкія часы было цесна звязана з прыродай, прыроднымі з’явамі, ад умення прыстасоўвацца да якіх часта залежала сутнасць самога чалавека. Поўная залежнасць ад прыроды заставіла чалавека дакладна вывучаць акружаючы свет, заўважаць нават нязначныя змены ў прыродзе, заканамернасці і сувязі адных з’яў з другімі.

 Людзі пакланяліся матушцы-прыродзе, багатварылі яе, разумеючы, што ад яе залежыць іх жыццё, таксама разумелі, што да яе трэба адносіцца беражліва.

 Сёння я раскажу, як раней вясну гукалі, пра абуджэнне прыроды і аб тым, якія размовы вялі людзі з прыродай і як гэта рабілі.

 Пачынаючы з першага сакавіка, на “Аўдакею”, людзі пачыналі гукаць, клікаць вясну. У сакавіку селянін пільна прыглядаўся да з’яў прыроды, імкнуўся вызначыць, ці спрыяльныя будуць умовы для веснавых работ, якім будзе лета. Ад гэтага залежыў дабрабыт, урэшце, усё жыццё чалавека. Адсюль і мноства прыкмет, якія прыпадалі на гэты месяц і яго асобныя дні. Сачылі, ці нап,ецца 1 сакавіка певень вады з-пад страхі, слухалі, як у гэты час спяваюць сініцы, ці закрычыць каля вёскі жаўна, калі і дзе закукуе зязюля…

 Гукаць вясну выходзілі на высокае месца, палілі агонь, спявалі загукальныя песні. На пагорак выбіраліся не выпадкова: ён хутчэй вызваляўся ад снегу, адтуль было далёка відаць, песні-гуканні, якія спяваліся там, чулі ўсе.

***Дзяўчынкі:***

 Ой,выйдзем мы на горку ,

Ды паклічам бога

Адамкнуць зямліцу,

Выпусціць расіцу.

Будзем зіму замыкаці,

Цёплае лета адмыкаці,

Штоб нам,дзеўкам, цёпла гуляці.

 У заклічках чалавек звяртаўся да прыроды з якой-небудзь просьбай.

***Вучаніца:***

Дожджык, дожджык, секані,

Я паеду на кані.

Дожджык, дожджык, перастань,

Я паеду на Растань.

***Вядучы:***

Людзям патрэбны былі сонечнае святло, багаты ўраджай, прыплод жывёлы, сямейнае шчасце. У нашай вёсцы зіму прагаганялі так: дзеці бралі старыя венікі-дзеркачы, рваныя галошы, ці якія апоркі, кідалі іх наперад сябе і прыказвалі:

* Іды зыма докучлыва,

Бо ты ўжэ нам наскучыла (дзеці дэманструюць паказ).

***Вядучы:***

Так, бачачы, што прыход вясны звязаны з прылётам птушак, і жадаючы забяспечыць своечасовы пачатак вясны, людзі звярталіся з запеўкамі і заклічкамі з просьбай вярнуцца іх у родныя мясціны.

Па старажытных уяўленнях, птушкі прыносяць на сваіх крыльцах цяпло, вясну. Давайце і мы з вамі запросім птушак у родныя гнёзды.

(**Гучыць урывак песні “Жавароначкі, прыляціце”)**

Жавароначкі,прыляціце,

Вясну красну прынясіце,

Каб сонейка засвяціла,

Каб снег белы растапіла,

Каб садочкі расквяціла

***Вядучы*:** у вяснянках малюецца вясна, якая ўрачыста прыбывае ў карэце (паяўляецца вясна).

***Вучань:***

А ты, вясна, ты красна,

Што ж ты нам прынесла?

*(****дзяўчынкі спяваюць песню-вяснянку і водзяць карагод)***

А прынесла, прынесла

Цёпла лета, ціхае,

Цёпла лета, ціхае

І цёплую вадзіцу,

І цёплую вадзіцу,

З зямліцы травіцу,

Старым бабкам па кійку,

А пастушкам па яйку.

(***затым спяваюць моладаўскую песню-вяснянку разам з бабуляй Ганнай Іванаўнай)***

Шчо то ў нэбы зазвоныло,

Прычыстая Юр’ я клычэ.

Подай, Юр’ ю, срэбны ключы

Красну вэсну одомкнуты.

Красна вэсна,тэплэ літо.

Тэплэ літо – густэ жыто.

З колосочка жыта бочка,

З половынкі тры осьмынкі.

***Вядучы:***

Людзі верылі, што прырода будзе спрыяць ім.

***Вучань:***

Дай,божа, на жытачка род,

На статачак плод,

Людзям на здароўе.

***Гульня “Верабей”***

( Дзяўчынкі становяцца ў карагод, ходзяць і спяваюць)

Многа нас, многа нас

На зямлі, на хлебе,

А ўжо нам, а ўжо нам

Надзечка патрэбна.

(Пры ўпамінанні імя дзяўчынкі пачаргова выходзяць з кола і становяцца гуськом. Калі ўсё кола выйшла, зноў спяваюць песню. Каго называюць, той зусім выходзіць з гульні).

***Вядучы:***

Сачылі людзі за тым, як жыве прырода, чым дыхае, і ўсе свае назіранні адлюстроўвалі ў прыказках і прымаўках.

***(Вучні называюць прыказкі і прымаўкі і тлумачаць іх сэнс)***

* Бусел прыляцеў, вясна будзе.
* Вясна-красна багата цвятамі, а восень пладамі.
* Гром грыміць: вясна настаяшчая.
* Сустрэў грака – вясну сустракай.
* Колас добра не спее, калі сонца не грэе.
* Як сена косяць,дык дажджу не просяць.
* Лес і вада – родныя брат і сястра.

***Вядучы:***

Сёння ў нас у гасцях паважаны госць, жыхарка нашай вёскі бабуля Ганна. Калі ласка, вам слова.

***Бабуля ГаннаІванаўна:***

Я прыйшла да вас на свята не з пустымі рукамі. Бачыце – у руках у мяне чароўны куфэрак, а ў ім я прынесла загадкі. Слухайце і адгадвайце.

І тонкый, і доўгый, а з травы ны выдно(дождж).

Быжыть лыска коло лісу блызько (маланка).

Круглые, доўгые, ныхто ны достанэ (неба).

Малэнькэ, золотэнькэ, усэ поле освітыть (сонца).

Сывыі бараны у нэбы плавають (аблокі).

Зымоё і літом одным цвітом (елка, хвоя).

Вісыть - зылёный, лытыть - жовтый, лыжыть – чорный (ліст).

Заўважце, дзеткі, раней людзі вельмі любілі родную прыроду, пакланяліся ёй.

Размова з прыродай была ласкавай і прыветлівай. І вы, мае даражэнькія, шануйце родную зямельку, родную прыроду, яе багацці.

А паколькі свята вясны не пачыналася без птушак, то я прапаную зрабіць птушак і ўпрыгожыць клас. ***Творчая работа***

“Птушачка”

З кардону выразаецца профіль птушкі ( профіль ужо падрыхтаваны ) .З двух невялікіх лістоў робіцца гафрыроўка, якая прасоўваецца ў проразі на месцах крыл і хваста.

***Вядучы:***

 Дзякуй вам за прыгожыя вырабы. Няхай звіняць радасным напевам, весела гамоняць і спяваюць нашы крылатыя меншыя сябры, якія нясуць на сваіх крылах вясну, мір і шчасце.

***Бабуля ГаннаІванаўна***

Падкідайце птушак уверх, вясну гукайце, шчасця і радасці адзін аднаму жадайце.

Да пабачэння, даражэнькія!